**Lisa 1** **– Tehniline kirjeldus**

**Rakvere linnas Seminari tn 9 asuvate mänguvahendite asendamine samaväärsetega**

Tegemist on olemasoleva mänguväljaku rekonstrueerimisega. Mänguväljak vajab mänguvahendite väljavahetamist samaväärsetega, kuna vanad mänguvahendid on amortiseerunud.

Likvideerida: ronilad, liivakasti raam, amortiseerunud pink ja prügikastid, vana sild ning mädanenud puitprussid, mis toetavad nõva nõlvasid.

Säilitamisele jäävad olemasolevad seljatoega pingid (2tk), kiiged (vahetada puitosad) ja vedrukiik (umber paigutada väikelaste alale).

Uute samaväärsete mänguvahendite miinimumnõuded:

**1) Ronimislinnak** NR 1 Vanusegrupp 3+

3 eri kõrgusega platvormi; eri kõrgustega 2 liumäge h=1,5m ja h=1,2m ; 1 kaldredel; 1 köissild; 1 kaarvõrk; 2 redelit; 1 köisvõrk; 1 tuletõrjuja laskumispost/-trepp; 1 kividega ronimissein.

Mängulinnaku metallosad (redelid, käsipuud jmt) peavad olema roostevabast terasest ja platvormid peavad olema kaetud kulumiskindla plastikkattega või samaväärsega. Platvormide ja piirete puhul võib pakkuda ümbertöödeldud plastist alternatiive (tuua välja eraldi hinnana).

Tugipostid valmistada minimaalselt 95 mm läbimõõduga liimpuitpostidest, mis betoneerida maasse kuumtsingitud või roostevabast terasest maakinnituste abil. Puitosa ei tohi olla kokkupuutes maapinnaga ja seda katva multši/puiduhakkega. Turvaala uuendamise vajadus.

Sobivad tootenäidised <https://www.tiptiptap.ee/toode/mangulinnak-evelin_LM226-1> ,

**2) Liivakast** 3 x 3m koos mõõtudelt sobiva kattega liivakastile, üks äär tuleb kinnitada liivakasti külge! Liivakast peab olema tehtud puidust, pealeistutav serv peab olema faasitud servadega. Erikujulisi lisadetaile proovime vältida. (nt <http://www.tommi.ee/toode/liivakast-2/> või samaväärne).

**3) Liivakopp** – roostevabast metallist pealeistutav mänguvhend, millega saab laps tõsta liiva ühest kohast teise. 360 kraadi ümber oma telje pöörlev (nt <http://www.tommi.ee/toode/liivakopp-2/> , <https://www.tiptiptap.ee/toode/liivakopp_221232> või samaväärne). Liivakopa ümber tuleb rajada 2m raadiusega 40cm sügavuselt liivaala asendiskeemil toodud asukohta.

**4) Kiik 1** – väikelastele mõeldud, üks istmetest kindlasti nn korviste, teine kahekohalise kombiistmega (nt vt kombiistet <http://www.tommi.ee/toode/kiik-kanope-2-kohaline-kombiistetavaiste/> või samaväärne). Kiigeraam kuumtsingitud metallist maakinnitustega ja võimalikult lihtne (nt <http://www.tommi.ee/toode/kiik-tommi/> või samaväärne). Kiigealuse turvaala rajamise vajadus.

**5) Kiik 2** – kahe olemasoleva kiigeraami postid (kokku 8 posti) vajavad välja vahetamist. Vahetada sobivate liimpuidust postide vastu, mis tuleb metallist jaluste abil maasse ankurdada.

**6) Piknikulaud koos malelauaga** – võimalus õues laua taga istuvaid tegevusi teha (nt <http://www.tommi.ee/toode/malelaud/> või samaväärne). Lauaplaadil peab olema maleruudustik. Metall peab olema tsingitud ja pulbervärvitud.

**9) Sorteeritav prügikast** –1tk <https://extery.com/tooted/prugikast-trio-s3/> Hoiame linnas ühtset joont ja seetõttu on meie valik kindel toode.

**10) Maastikukujundustööd** – väikelastele mõeldud liivamängualade nõlvadel on mädanenud puitmaterjalist nõlvatõkked, mis tuleb eemaldada. Nõlvad vormistada lauge kaldega murupinnana, mida on võimalik tulevikus murutraktoriga niita.

Liivakopa juurde liikumiseks tuleb ehitada samasuguse kattega jalgtee jupp nagu olemasolev tee (laius 1,2m, pikus ca 6m), kopa ümber liivaala (kuni sillani, ca 13m2). Olemasolev mänguväljaku kooremultšist või puiduhakkest kate tahab koorimist min 10cm ulatuses ja uuendamist vajalikus mahus.

**11) Puitsild** – pakkuda lahendust olemasoleva puitsilla asendamiseks samaväärsega ja välja tuua hind.

NB! Kõigi mänguväljaku elementide puhul pakkuda naturaalses värvigammas tooteid. Kogu pakutav vahendite valik peab omavahel kokku sobituma. Jätame endale õiguse välja pakutud toodete vahetamiseks välimuselt ja hinnalt sobivama toote vastu. Asendiskeemil toodud mänguvahendite paigutust võib muuta kokkuleppel hankijaga.

Töömahus on turva-alade uuendamine (kooritav vana kate min 10cm ulatuses) ja vajadusel loomine (okaspuukooremultši või puiduhakkega) ja teisaldatavate atraktsioonide lammutamine. Vajalik on vana pinnakattematerjali osaline eemaldamine pindade tasandamiseks ning uue turvaala pinna loomiseks.

Kõik pakutavad mänguväljaku elemendid ja turvaalused peavad rangelt vastama standardile EVS-EN 1176:2008 ja EVS-EN 1177:2008. Pakkuja esitab eelnimetatud standarditele vastavust tõendavate sertifikaatide koopiad, mis on välja antud sõltumatu mänguväljaku elemente sertifitseeriva ettevõtte poolt või esitab tootja vastavusdeklaratsiooni, mis on kinnitatud sõltumatu akrediteeritud katselabori katseraportiga.

Mänguväljaku planeerimisel ja paigaldamisel peab lähtuma heast ehitustavast ja tootjapoolsest paigaldusjuhendist. Kõikide elementide kinnitusvahendid peavad olema valmistatud roostevabast terasest, mutrid kaetud ohutute mutrikatetega, postide ja konstruktsioonide sisemus ei tohi olla avatud ilmastikule (postikatted). Hankija kontrollib mänguvahendite vastavust Euroopa Liidus kehtivatele ohutusnõuetele pakkuja poolt esitatud TÜV sertifikaadi alusel.

Kõikide mänguvahendite kohta esitada pakkumuses pildid ja ehituslikud joonised koos turvaalade suurustega. Pakkumuses näidata vahendite (detailide täpsusega) garantiiaeg.

Hiljemalt peale paigaldustööde valmimist, enne tööde üleandmist-vastuvõtmist tuleb Tellijale üle anda paigaldatud mänguelementide dokumentatsioon s.h. esitada kasutus- ja hooldusjuhised. Sellele järgneb audit vastavuse kontrollimiseks (vastavus standardile EN 1176/ 1177).

Üleandmise ajaks peab turvala kate olema saavutanud oma esmase tiheduse.

Eduka pakkumuse hindamise aluseks on koguhind ja rajamistööde ajakava.